cyanic-selkie/wikianc huggingface dataset:
কমনওয়েলথ দিবস
স্মারক স্ট্যাম্প মুদ্রণ
১৯৮৩ সালে কমনওয়েলথ দিবস উপলক্ষে কমনওয়েলথভূক্ত দেশসমূহে স্মারক স্ট্যাম্প মুদ্রণের ব্যবস্থা গ্রহণ করা হয়েছিল। আইতুয়াকি, অ্যাঙ্গোলা, এন্টিগুয়া ও বার্বুদা, অস্ট্রেলিয়া, বাহামা, বাংলাদেশ, বার্বাডোজ, বার্বুদা, বেলিজ, বতসোয়ানা, ব্রিটিশ ভার্জিন আইল্যান্ড, ব্রুনেই, কানাডা, ক্যামেন আইল্যান্ড, কুক আইল্যান্ড, সাইপ্রাস, ডোমিনিকা, ফকল্যাণ্ড দ্বীপপুঞ্জ, ফিজি, গাম্বিয়া, ঘানা, জিব্রাল্টার, গ্রেনাডা, গায়ানা, হংকং, ভারত, জামাইকা, কেনিয়া, কিরিবাতি, লেসোথো, মালাউ, মালয়েশিয়া, মালদ্বীপ, মাল্টা, মৌরিতাস, নেভিস, নিউজিল্যান্ড, নাইজেরিয়া, নিউই, পাকিস্তান, পাপুয়া নিউগিনি, পেনরিন দ্বীপপুঞ্জ, পিটকেইর্ন দ্বীপপুঞ্জ, সেন্ট কিটস, সেন্ট লুসিয়া, সেন্ট ভিনসেন্ট ও গ্রেনাডাইনস, সামোয়া, সিসিলিস, সিয়েরালিওন, সিঙ্গাপুর, সলোমন দ্বীপপুঞ্জ, শ্রীলঙ্কা, সোয়াজিল্যান্ড, তাঞ্জানিয়া, টোঙ্গা, ত্রিনিদাদ ও টোব্যাগো, তুর্কস ও ক্যাইকোস, টুভ্যালো, উগান্ডা, যুক্তরাজ্য, ভানুয়াতু, জাম্বিয়া ও জিম্বাবুয়ে প্রমূখ দেশ ও অধীনস্থ দ্বীপসমূহে এ দিবস উপলক্ষে একযোগে স্মারক ডাকটিকিট প্রকাশ করা হয়েছিল।
পঞ্চগড় সরকারি বালিকা উচ্চ বিদ্যালয়
পঞ্চগড় সরকারি বালিকা উচ্চ বিদ্যালয় পঞ্চগড় জেলায় অবস্থিত স্বনামধন্য একটি বিদ্যালয়। ১ জানুয়ারি ১৯৫৬ সালে পঞ্চগড় শহরে প্রতিষ্ঠিত হয় এবং ১৯৮১ সালে এটি জাতীয়করণ করণ করা হয়। বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পাঠদানের ব্যবস্থা রয়েছে। বিদ্যালয় প্রভাতি এবং দিবা - এই দুই শাখায় পরিচালিত হয়। দিনাজপুর শিক্ষা বোর্ড অধীনে জাতীয় শিক্ষাক্রম ও পাঠ্যপুস্তক বোর্ডের নীতিমালা অনুসরণ করে বিদ্যালয়টি পরিচালিত হয়।
অবস্থান
পঞ্চগড় সরকারি বালিকা উচ্চ বিদ্যালয় পঞ্চগড় সদর উপজেলার পঞ্চগড় শহরের কেন্দ্রেই অবস্থিত।
ইতিহাস
১৯৫৬ সালে অএ এলকার কয় একজন শিক্ষা অনুরাগী চিন্তার ফসল হিসাবে জুনিয়র বালিকা বিদ্যালয় নামে পথচলা শুরু হয়। যাদের মর্ধ্যে অন্যতম মরহুম খন্দকার আব্দুল মজিদ - (সাবেক পুলিশ কর্মকর্তা, ডোকরোপাড়া পঞ্চগড়), মরহুম সোফিয়া খাতুন - (ডোকরোপাড়া, পঞ্চগড়), মরহুম বীরমুক্তিযোদ্ধা শামসুদ্দোহা রবি - (ডোকরোপাড়া, পঞ্চগড়), মরহুম আল হাজ্জ নফীর উদ্দীন - (মসজিদপাড়া, পঞ্চগড়), মরহুম রহমান আলী - (মসজিদপাড়া, পঞ্চগড়) ইনারা সবাই অএ বিদ্যালয়ের জমিদাতা। পরে ১৯৬৭ সালে বিদ্যালয়টি উচ্চ বিদ্যালয় নামে অনুমোদন পায় এবং সুদীর্ঘ পরিক্রমায় ০১/০৪/১৯৮১ সালে বিদ্যালয়টি জাতীয়করণ হয়।
অবকাঠামো
বিদ্যালয়ের মোট জমির পরিমান- ০.৭৭ একর। বিদ্যালয়ের ভবন সংখ্যা ৩টি। একটি L আকৃতির দ্বিতলবিশিষ্ট একাডেমিক ভবন যা উওর এবং পশ্চিম দিকে বিস্তৃত। দ্বিতীয় টি প্রশাসনিক ভবন। যা দক্ষিন-পূর্ব কোণায় অবস্হিত এবং এটিও L আকৃতির ভবন। অপর টি দক্ষিণ-পূর্ব কোণায় অবস্হিত এবং ৪তলা বিশিষ্ট ছাএী নিবাস যেটি তে ৭০ জন ছাএীর আবাসিক ব্যাবস্থা রয়েছে। অতি সম্প্রতি বিদ্যালয়ের একাডেমিক ও প্রশাসনিক ভবন পূর্ণ নির্মাণ করে ৬ তলা বিশিষ্ট ভবন নির্মানেরর পরিকল্পনা করা হয়েছে।
শিক্ষার্থীদের পোশাক
বিদ্যালয়ের ছাএীদের জন্য নির্ধারিত ইউনিফর্ম রয়েছে। বিদ্যালয়ের ইউনিফর্ম হচ্ছে সাদা সালোয়ার, আকাশী নীল কামিজ, সাদা উড়না, সাদা স্কার্ফ ও সাদা এপ্রোন এবং সাদা কেডস। প্রভাতী ও দিবা শাখার ছাএীদের জন্য আলাদা আলাদা ফিতা ওয়ালা পরিচয় পত্র ও ব্যাজ রয়েছে।
শিক্ষা পদ্ধতি
এই বিদ্যালয়টিতে ষষ্ঠ থেকে দশম শ্রেণী পর্যন্ত বাংলা মাধ্যমে পাঠদান করা হয়। প্রতিটি শ্রেণী বিভিন্ন শিফট ও শাখায় বিভক্ত। বিদ্যালয়টিতে বিজ্ঞান ও মানবিক শিক্ষা শাখা চালু আছে। বিদ্যালয়টি যাতে মেধাবী শিক্ষার্থীরাই ভর্তি হতে পারে সে জন্য প্রতি বছরই ষষ্ঠ শ্রেণীতে জাতীয় শিক্ষাক্রম ও পাঠ্যপুস্তক বোর্ড এর নীতিমালা অনুসরণপূর্বক জেলা প্রশাসকের তত্ত্বাবধানে ২৪০ জন ছাএী পরীক্ষার মার্ধ্যমে নির্বাচিত করা হয়। ভর্তি পরিক্ষায় সর্ম্পূন সচ্ছতা ও নিরপেক্ষতা বজায় রাখা হয় এবং প্রয়োজনীয় কোটা অনুসরণ করা হয়।  তবে গত ৩ বছরে কোভিড-১৯ এর বৈশ্বিক মহামারীতে সরকারি সিধান্ত অনুযায়ী অনলাইনের মার্ধ্যমে আবেদন এবং লটারির মার্ধ্যমে ছাএী ভর্তি করা হয়।
শ্রেণি ও শাখা ব্যবস্থা
বিদ্যালয়টির লেখাপড়ার মান ও প্রতিবছর ঈর্ষনীয় সফলতার কারণে রংপুর বিভাগের উল্লেখযোগ্য বিদ্যালয়গুলোর মধ্যে একটি বিবেচনা করা হয়। বিদ্যালয়টিতে ষষ্ঠ থেকে দশম শ্রেণি পর্যন্ত প্রতিটি শ্রেণিতে ২টি করে শাখা বিদ্যমান এবং প্রতিটি শাখায় গড়ে ৬০-৬৪ জন ছাত্রীর পাঠদান হয়। বিদ্যালয়টিকে ২০১১ সাল থেকে প্রভাতী ও দিবা দুইটি শিফটে ভাগ করে পাঠদান কর্যক্রম পরিচালনা করা হচ্ছে। প্রভাতী শিফট সকাল-০৭.০০ টা থেকে সকাল-১২.০৫ মিনিট পজন্ত এবং দিবা শিফট দুপুর-১২.২০ মিনিট থেকে বিকাল-০৫.২৫ মিনিট পজন্ত চলে।
শ্রেণিভেদে প্রতি শিফটের শাখাগুলো-
সমাবেশ
প্রতিদিন প্রত্যেক শিফটের শুরুতে বিদ্যালয়ের খেলার মাঠে প্রাত্যহিক সমাবেশ করা হয়। সমাবেশে ছাত্রীদের মধ্যে একজন পবিত্র কুরআন থেকে তেলাওয়াত এবং তারপর গীতা পাঠ করে আরেকজন ছাত্রী। তারপর সকল ছাত্রীরা একসাথে শপথ বাক্য পাঠ করে এবং জাতীয় সঙ্গীত গায়। তারপর শারীরিক চর্চার শিক্ষক ছাত্রীদের কিছু কসরত করান। সমাবেশে সকল ছাত্রীদের থাকা বাধ্যতামূলক।
ডিজিটাল ক্লাস
বিদ্যালয়ের ২টি কক্ষে মাল্টিমিডিয়া সংযোজন করা আছে। সপ্তাহের ৫ দিন প্রত্যেক শ্রেণী কে এক দিন এক দিন করে ক্লাস করানো হয়।
টিফিন
বিদ্যালয়ের প্রতিটি শিফটে ছাত্রীদের জন্য উপযুক্ত সময়ে মান সন্মত খাবার পরিবেশন করা হয়।
ধর্মীয় উৎসব
বিদ্যালয়ের ছাত্রীদের মর্ধ্যে নৈতিক শিক্ষা ও ধর্মীয় অনুভূতি জাগ্রত করতে প্রতি বছরে মুসলিম শিক্ষার্থীদের নিয়ে ইসলামিক সাংস্কৃতিক অনুষ্ঠান এবং হিন্দু শিক্ষার্থীদের নিয়ে প্রতি বছর সরস্বতী পূজার আয়োজন করা হয়।
বার্ষিক ক্রীড়া
প্রতি বছর ছাত্রীদের নিয়ে বার্ষিক ক্রীড়া সপ্তাহ ও বার্ষিক ক্রিয়া পুরুষ্কার বিতরণী অনুষ্ঠানের আয়োজন করা হয় এবং উর্ধতন কর্মকর্তা ও স্থানীয় ব্যাক্তিবর্গ কে আমন্ত্রণ জানানো হয়।
সংস্কৃতি
সাংস্কৃতিক কর্মকান্ডের জন্য বিদ্যালয়ের বেশ সুনাম রয়েছে। প্রতি বছর বার্ষিক সাংস্কৃতিক সপ্তাহ ও পুরুষ্কার বিতরণী অনুষ্ঠানের আয়োজন করা হয়। সাংস্কৃতিক ও চিএাঅংকন প্রতিযোগিতায় অংশ নিয়ে স্থানীয়, জেলা পর্যায়, বিভাগীয় পর্যায় ও জাতীয় পর্যায়ে এ প্রতিষ্ঠানের ছাত্রীরা বিশেষ কৃতিত্ব অর্জন করে।
বির্তক
অত্র বিদ্যালয়ে একটি বির্তক ক্লাব রয়েছে। যারা প্রতি বছরে একই শ্রেণীর ছাত্রীদের মাঝে নিয়িমিত বিতর্ক প্রতিযোগিতার আয়োজন করে। এছাও আন্তঃ স্কুল ও জেলা পর্যায়ে বিভিন্ন বির্তক প্রতিযোগিতায় অংশগ্রহন করে বিজয় লাভ করে আসছে।
সংবর্ধনা
প্রতিবছর জেএসসি ও এসএসসি পরিক্ষায় জিপিএ-৫ পাওয়া ছাত্রীদের সংবর্ধনার আয়োজন করা হয়। এই সংবর্ধনা অনুষ্ঠানে উপস্হিত থাকেন স্থানীয় সাংসদ ও জেলার গর্ন্য মার্ন্য ব্যাক্তিবর্গ।
শিক্ষক অভিভাবক মতবিনিময় সভা
প্রতি বছর অষ্টম ও দশম শ্রেণী ছাএীদের অভিভাবক দের নিয়ে বছরে ২বার মতবিনিময় সভার আয়োজন করা হয় এবং সাময়িক পরিক্ষার উত্তরপত্র অভিভাবক দের দেখানো হয়।
জালালাবাদ বিমানবন্দর
জালালাবাদ বিমানবন্দর ( د جلال اباد هوايي ډګر   ;        )  )    দক্ষিণ- জালালাবাদ আফগানিস্তানে  শহরে অবস্থিত। এই বিমানবন্দরটি কেবলমাত্র সামরিক উদ্দেশ্যে ব্যবহৃত হয় এবং কখনও কখনও জাতিসংঘের বিমানও এই বিমানবন্দরটি ব্যবহার করে। এটি মার্কিন যুক্তরাষ্ট্রের সশস্ত্র বাহিনী এবং বেসামরিক ঠিকাদাররা দখল এবং রক্ষণাবেক্ষণ করে। তারা জালালাবাদ বিমানবন্দর সংলগ্ন ফরোয়ার্ড অপারেটিং বেস ফেন্টি থেকে পরিচালনা করে। আফগান বিমানবাহিনী (এএএফ) এবং আন্তর্জাতিক সুরক্ষা সহায়তা বাহিনীর সদস্যরাও বিমানবন্দরটি ব্যবহার করে।
নতুন জালালাবাদ বিমানবন্দর
আফগানিস্তানের পরিবহন ও নাগরিক বিমান পরিবহন মন্ত্রী হামিদুল্লাহ কাদেরি ২০০৯ সালের এপ্রিল মাসে জালালাবাদের উত্তর-পশ্চিমে গাম্বিরি এলাকায় একটি নতুন বেসামরিক বিমানবন্দর নির্মাণের ঘোষণা দিয়েছিলেন। নতুন বিমানবন্দরটি মার্কিন যুক্তরাষ্ট্রের আর্থিক সহায়তায় নির্মিত হবে।
২০১০ আক্রমণ
৩০ শে জুন ২০১০-তে একটি গাড়ি বোমা বিস্ফোরিত হয় এবং জঙ্গিরা বিমানবন্দরে হামলা চালায়। তালেবান মুখপাত্র জাবিউল্লাহ মুজাহিদের মতে, হামলায় তালেবানরা দায়ী ছিল এবং ৩২ জন আফগান ও অ-আফগান সুরক্ষা বাহিনীকে হত্যা করেছিল। ন্যাটো অনুসারে, আটজন তালেবান মারা গেছেন এবং একজন আফগান ও একজন জোট সদস্য আহত হয়েছেন।
বিমান সংস্থা এবং গন্তব্য
বর্তমানে, জালালাবাদ বিমানবন্দরে সামরিক ও ইউএন বিমান ছাড়া কোনও নির্ধারিত বিমান সংস্থাগুলি চলাচল করছে না।
সাগরদিঘি বিধানসভা কেন্দ্র
সাগরদিঘি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটির আসন বর্তমানে খোলা কিন্তু পূর্বে এটি এসসি জন্য সংরক্ষিত ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬০ নং সাগরদিঘি বিধানসভা কেন্দ্রটি সাগরদিঘি সমষ্টি উন্নয়ন ব্লকের অন্তর্গত।
২০১১
২০১১ সালের নির্বাচনে, তৃণমূল কংগ্রেসের সুব্রত সাহা তার নিকটতম প্রতিদ্বন্দ্বী সিপিআই (এম) -এর ইসমাইল শেখকে পরাজিত করেন।
নির্দল প্রার্থী আমিনুল ইসলাম কংগ্রেসের প্রার্থী হিসেবে দাঁড় করানোর জন্য বিরোধিতা করে, দল তাকে পার্টি থেকে সাসপেন্ড করে কিন্তু বহরমপুর এর এমপি অধীর চৌধুরী তাকে সমর্থন জানান।
১৯৭৭-২০০৬
২০০৬ সালে রাজ্য বিধানসভা নির্বাচনে, সিপিআই (এম) -এর পরিক্ষীত লেত সাগরদিঘি (এসসি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের রাজেশ কুমার ভক্তকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর পরেশ নাথ দাস তৃণমূল কংগ্রেসের রাজেশ কুমার ভক্তকে পরাজিত করেন, ১৯৯৬, ১৯৯১ এবং ১৯৮৭ সালে কংগ্রেসের নৃসিংহ কুমার মণ্ডলকে পরাজিত করেন। ১৯৮২ সালে সিপিআই (এম) -এর হাজারী বিশ্বাস কংগ্রেসের নৃসিংহ কুমার মণ্ডলকে পরাজিত করেন এবং ১৯৭৭ সালে কংগ্রেসের অতুল চন্দ্র সরকারকে পরাজিত করেন।
১৯৫১-১৯৭২
কংগ্রেসের নৃসিংহ কুমার মণ্ডল ১৯৭২ সালে জয়ী হন। কংগ্রেসের অতুল চন্দ্র সরকার ১৯৭১ সালে জয়ী হন। ১৯৬৯ সালে বাংলা কংগ্রেসের কুবের চন্দ হালদার। ১৯৬৭ এবং ১৯৬২ সালে কংগ্রেসের অম্বিকা চরণ দাস জয়ী হন। ১৯৫৭ সালে সাগরদিঘি আসনটি বিদ্যমান ছিল না। ১৯৫৭ সালে জঙ্গিপুর একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল। স্বাধীন ভারতের প্রথম নির্বাচন ১৯৫১ সালে সাগরদিঘি একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল।
আবদুল্লাহ রোপড়ী
আব্দুল্লাহ রোপড়ী বা আব্দুল্লাহ মুহাদ্দিস রোপড়ী বা হাফিজ আব্দুল্লাহ রোপড়ী  (  ~ ১৮৯৫ খ্রিস্টাব্দের ২০ আগস্ট - ১৯৬৪ খ্রিস্টাব্দ; ১৩০৩ হিজরি -  ১১ রবিউস সানি ১৩৮৪ হিজরি ) একজন ভারতীয় ইসলামী পণ্ডিত, ইতিহাসবিদ, মুফতি, তাফসীরকারক এবং ভারতীয় উপমহাদেশের মুহাদ্দেদী ছিলেন।   তিনি হাদীসের আলেম ছিলেন।  রুপারি একজন ভারতীয় মুক্তিযোদ্ধাও ছিলেন কিন্তু মুসলিম লীগের জন্মের পরে তিনি তেহরিক-ই-পাকিস্তান আন্দোলনের একজন কর্মী হিসেবে নিজেকে আত্মপ্রকাশ করেন।  তিনি ছিলেন আহলে হাদিসের অন্যতম উল্লেখযোগ্য নেতা। তিনি জামায়াতে আহলে হাদীস পাকিস্তানের অন্যতম প্রতিষ্ঠাতা ছিলেন।
প্রাথমিক জীবন এবং শিক্ষা
আবদুল্লাহ রুপারি ১৮৫৫ সালে ব্রিটিশ ভারতের অমৃতসর জেলায় জন্মগ্রহণ করেন। তাঁর পিতার নাম মিয়া রোশন দীন।  তাঁর পূর্বপুরুষরা মূলত গুজরানওয়ালা জেলার আমিনপুর গ্রামের বাসিন্দা ছিলেন। পাঞ্জাবের মহারাজা রঞ্জিত সিংহের রাজত্বকালে তাঁর পরিবারের কিছু সদস্য ব্রিটিশ ভারতের অমৃতসর জেলায় জমি পেয়ে সেখানে চলে এসেছিলেন। এই অমৃতসরেই আবদুল্লাহর জন্ম হয়েছিল। আবদুল্লাহ রুপারী তার ধর্মীয় শিক্ষা চুনিয়ান  শহরের বিখ্যাত ইসলামিক পণ্ডিত মৌলবি আবদুল্লাহর কাছ থেকে লাভ করেছিলেন। সেখানে তিনি কুরআন মুখস্থ করেছিলেন । আরও ধর্মীয় শিক্ষা লাভের উদ্দেশ্যে তিনি মিরাট ও দিল্লিতে গিয়েছিলেন। আবদুল মান্নান ওয়াজিরাবাদীর কাছ থেকে তিনি হাদীস ডিগ্রি লাভ করেন।
১৯১৫ সালে তিনি লেখাপড়া শেষ করার পরে, হরিয়ানার আম্বালায় চলে আসেন এবং ১৯৩৭ সাল পর্যন্ত সেখানেই থেকে যান। রুপারি দারুল হাদিসের একটি ধর্মীয় স্কুল চালু করেন এবং সেখানে শিক্ষক হিসাবে তার কর্মজীবন শুরু করেছিলেন।
কাজ
আবদুল্লাহ রুপারি উর্দু ও আরবী ভাষায় বই লিখেছেন। তাঁর বইগুলির মধ্যে রয়েছে:
আল-কিতাব আল-মাস্তাতাব
আল-কিতাব আল-মাস্তাতাব ফাই জাওয়াব ফাসল আল-খিতাব, এই বইটিতে আবদুল্লাহ রুপারী আনোয়ার শাহ কাশ্মিরীর ফ্যাসাল আল-খিতাব সম্পর্কে মন্তব্য করেছেন।
১০৫৩
১০৫৩ গ্রেগরীয় বর্ষপঞ্জির একটি সাধারণ বছর।
২০২২ ইন্ডিয়ান প্রিমিয়ার লিগ
২০২২ ইন্ডিয়ান প্রিমিয়ার লিগ, বা আইপিএল১৫ নামে পরিচিত অথবা টাটা আইপিএল ২০২২ (স্পন্সরজনিত কারণে) ছিল ইন্ডিয়ান প্রিমিয়ার লিগের (আইপিএল) পঞ্চদশতম আসর, যা ২০০৭ সালে ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক প্রতিষ্ঠিত একটি পেশাদারী টুয়েন্টি২০ ক্রিকেট লিগ প্রতিযোগিতা। এবারের আসরে দুটি নতুন দলের সংযোজন সহ লিগের কলেবর বৃদ্ধি পাচ্ছে। আইপিএলের ইতিহাসে দশ দল নিয়ে এটি ছিল ২০১১-এর পর দ্বিতীয় আসর। গ্রুপ পর্বের সূচি ৬ মার্চ ২০২২-এ প্রকাশিত হয়।
পটভূমি
যদিও পূর্ববর্তী প্রতিবেদনে পূর্ববর্তী মৌসুমে আরও দুটি দল যোগ করার পরামর্শ দেওয়া হয়েছিল, বিসিসিআই তাদের ৮৯তম এজিএম-এ ঘোষণা করেছিল যে লিগের সম্প্রসারণ শুধুমাত্র ২০২২ সালে ঘটবে। ২০২১ সালের আগস্টে, বিসিসিআই নিশ্চিত করেছে যে দুটি নতুন ফ্র্যাঞ্চাইজি ২০২২ মৌসুম থেকে শুরু হওয়া লিগে যোগ দেবে। এটিও ঘোষণা করা হয়েছিল যে বিসিসিআই দ্বারা সংক্ষিপ্ত তালিকাভুক্ত ছয়টি শহরের মধ্যে দুটিতে ফ্র্যাঞ্চাইজিগুলি থাকবে; আহমেদাবাদ, কটক, ধর্মশালা, গুয়াহাটি, ইন্দোর এবং লখনউ। ২৫ অক্টোবর ২০২১-এ অনুষ্ঠিত একটি বন্ধ বিডিংয়ে, আরপিজিএস গ্রুপ এবং সিভিসি ক্যাপিটাল দুটি দলের জন্য বিড জিতেছে। RPSG লখনউয়ের জন্য ₹৭,০৯০ কোটি (US$৯৪০ মিলিয়ন) প্রদান করেছে, যেখানে সিভিসি ₹৫,৬২৫ কোটি (US$৭৫০ মিলিয়ন) দিয়ে আহমেদাবাদ জিতেছে।
লখনউ দলের নাম লখনউ সুপার জায়েন্টস ঘোষণা করা হয়।
ভিভো কোম্পানির বদলে টাটা গ্রুপ আইপিএলের নতুন মূল স্পন্সর রূপে ঘোষিত হয়। ২০২৩ পর্যন্ত এই চুক্তির মেয়াদ ঘোষিত হয়।
আহমেদাবাদ দলের নাম গুজরাত টাইটান্স ঘোষণা করা হয়।
ম্যাচ পরিচালক
বিসিসিআই ম্যাচ পরিচালনার জন্য কিছু আম্পায়ার নিযুক্ত করে:
গ্রুপ
২৫ ফেব্রুয়ারি ২০২২-এ গ্রুপ ঘোষিত হয়।
কোনো দল নিজের গ্রুপের বাকি চারটি দলের সাথে দুটি করে মোট আটটি, অপর গ্রুপের যে দলটি উপরের তালিকার সাথে একই লাইন বরাবর আছে তার সাথে দুটি ও অপর গ্রুপের বাকি চারটি দলের সাথে একটি অর্থাৎ মোট ১৪টি করে ম্যাচ খেলে।
গ্রুপ পর্ব
গ্রুপ পর্বের সূচি ৬ মার্চ ২০২২-এ প্রকাশিত হয়।
প্লে-অফ পর্ব
২৯ মে ফাইনাল খেলা অনুষ্ঠিত হবে। পরে প্লে-অফের পূর্ণ সূচি ঘোষণা করা হবে। ২৩ এপ্রিল ২০২২-এ প্লে-অফের পূর্ণ সূচি প্রকাশিত হয়।
জোনাথন অ্যাশমোর
জোনাথন অ্যাশমোর এফআরএস এফমেডসি এফআরএসবি (জন্ম:১৯৪৮) একজন ব্রিটিশ পদার্থবিজ্ঞানী ও লন্ডনের ইউনিভার্সিটি কলেজের জীবপদার্থবিজ্ঞানের বার্নার্ড ক্যাটজ অধ্যাপক।
শিক্ষা
অ্যাশমোর ওয়েস্টমিনস্টার বিদ্যালয়ে পড়াশোনা করেন। তিনি সাসেক্স বিশ্ববিদ্যালয়ে গণিত ও পদার্থবিজ্ঞান বিষয়ে অধ্যয়ন করেন। ১৯৭১ সালে তিনি লন্ডনের ইমপেরিয়াল কলেজে টম কিবলের তত্ত্বাবধানে তাত্ত্বিক পদার্থবিজ্ঞানে পিএইচডি ডিগ্রি অর্জন করেন। কোয়ান্টাম ক্ষেত্র তত্ত্ব নিয়ে তিনি গবেষণা করেন।
কর্মজীবন ও গবেষণা
ইতালির ত্রিয়েস্তে শহরের আন্তর্জাতিক তাত্ত্বিক গবেষণা কেন্দ্রে আবদুস সালামের অধীনে জোনাথন পোস্টডক্টরাল গবেষণা ফেলোশিপ সম্পন্ন করার পর তিনি শারীরতত্ত্ববিদ হিসেবে প্রশিক্ষণ গ্রহণ করেন।  তিনি ১৯৭৪ সালে ইউনিভার্সিটি কলেজ হতে মাস্টার অব সায়েন্স (এমএসসি) ডিগ্রি অর্জন করেন। ১৯৭৪-১৯৭৭ সালে তিনি জীবপদার্থবিজ্ঞান বিষয়ে পল ফাট ও গারট্রুড ফকের সাথে কাজ করেন।
অ্যাশমোর ১৯৮৩ সালে ব্রিস্টল বিশ্ববিদ্যালয়ের প্রভাষক পদে নিযুক্ত হন। ১৯৮৮ সালে তিনি সহযোগী অধ্যাপক পদে পদোন্নতি লাভ করেন। ১৯৯৩ সালে তিনি ইউনিভার্সিটি কলেজে পুনরায় শিক্ষকতা শুরু করেন।
তিনি স্তন্যপায়ীদের শ্রবণ সংবেদী অঙ্গ ককলিয়ার অর্গান অব কর্টি নিয়ে বিস্তারিত গবেষণা করেন এবং এর আলোকে কোষের অভ্যন্তরে সংঘটিত শ্রবণসংক্রান্ত কার্যক্রম সম্পর্কে অভিমত প্রদান করেন। এ কাজে তিনি গিনিপিগ (Cavia porcellus) ব্যবহার করেন। তিনি বলেন, ককলীয় প্রবর্ধক (Cochlear amplifier) অন্তঃকর্ণের গঠনকাঠামোর মধ্যে অবস্থিত হওয়ায় আমাদের শ্রবণশক্তি ও শ্রবণ-সংবেদনশীলতা বৃদ্ধি পায়। অ্যাশমোর দেখান, বহিঃস্থ কেশীয় কোষ (Outer hair cell) নামক বিশেষায়িত কোষ এতে ভূমিকা রাখে।
বহিঃস্থ কেশীয় কোষগুলো বৈদ্যুতিকভাবে আহিত আয়নের (পটাশিয়াম আয়ন) প্রবাহের মাধ্যমে সংকুচিত ও প্রসারিত হয়। সংকোচনের ফলে শব্দ বিবর্ধিত হয়। সর্বপ্রথম অ্যাশমোর এর ছবি তুলেন।
জৈবপদার্থবিজ্ঞানের পদ্ধতি ব্যবহার করে তিনি বিস্তর গবেষণা করেছেন। এর মধ্যে রয়েছে প্যাচ-ল্যাম্প কৌশল, যেটি কোষস্তরের প্রোটিন-সম্পর্কিত গবেষণার ক্ষেত্রে কাজে লাগানো হয়। কনফোকাল অণুবীক্ষণ ও গণনাকারী মডেল কাজে লাগিয়ে জোনাথন আণবিক ও কোষীয় স্তর সম্পর্কে প্রভূত আলোচনা করেন। তাঁর গবেষণা বধিরতা-সহ বিভিন্ন শ্রবণ-সংক্রান্ত সমস্যার প্রকৃতি অনুধাবনে সাহায্য করেছে।
জীবপ্রযুক্তি ও জীববিজ্ঞান কাউন্সিল (বিবিআরএসসি) ও চিকিৎসা গবেষণা কাউন্সিল (এমআরসি) জোনাথন অ্যাশমোরের গবেষণায় অর্থায়ন করেছে। অ্যাশমোরের অধীনে অনেক ছাত্র-ই ডক্টরেট ডিগ্রি অর্জন করেছেন। এদের মধ্যে রয়েছেন- ড্যান জ্যাগার।
অ্যাশমোর ১৯৯৬ সালে রাজকীয় সমিতির ফেলো নির্বাচিত হন। ২০১৭ সালে বধিরতার স্নায়ুবিজ্ঞান নিয়ে ক্রুনিয়ান ভাষণ প্রদান করেন। তিনি চিকিৎসাবিজ্ঞান একাডেমির একজন নির্বাচিত ফেলো। এছাড়াও তিনি রাজকীয় জীববিজ্ঞান সমিতির একজন ফেলো। অ্যাশমোর নাক-কান-গলা গবেষণা সমিতি ও জীবপদার্থবিজ্ঞান সংঘের-ও একজন সদস্য।
অ্যাশমোর "শ্রবণ গবেষণা ট্রাস্টের" ট্রাস্টি হিসেবে দায়িত্ব পালন করছেন। তিনি ২০১২ থেকে ২০১৪ সাল পর্যন্ত শারীরবিদ্যা সংঘের সভাপতি হিসেবে কর্মরত আছেন।
অ্যাশমোর ফ্রান্স, ইতালি, ভারত ও ইরানে জীবপদার্থবিজ্ঞানের বিভিন্ন বিষয়ের উপর ভাষণ প্রদান করেছেন। প্রাক-স্নাতক ও স্নাতক দুই পর্যায়েই তিনি শিক্ষকতা করছেন। তৃতীয় বর্ষে মস্তিষ্কের কার্যক্রমের কোষীয় ভিত্তি, জীববিজ্ঞানের মূলনীতি ও শ্রবণবিদ্যা বিষয়ে তিনি অনেকগুলো কোর্সের সাথে যুক্ত আছেন।
ব্যক্তিগত জীবন
জোনাথন অ্যাশমোর অভিনেতা পিটার অ্যাশমোর ও অভিনেত্রী রোজালি ক্রাচলির ছেলে। ১৯৫৫ সালে সাত বছর বয়সে তিনি উলফ মাংকোভিটজের উপন্যাস অবলম্বনে "এ কিড ফর টু ফারদিংস" ছবিতে অভিনয় করেন।
শি-হাল্ক: অ্যাটর্নি অ্যাট ল
শি-হাল্ক: অ্যাটর্নি অ্যাট ল একটি মার্কিন টেলিভিশন ধারাবাহিক। জেসিকা গাও এটি মার্ভেল কমিক্সের শি-হাল্ক চরিত্রের উপর ভিত্তি করে ডিজনি+ স্ট্রিমিং পরিষেবার জন্য নির্মাণ করেন। এটি মার্ভেল সিনেম্যাটিক ইউনিভার্সের (এমসিইউ) ৮ম টেলিভিশন ধারাবাহিক। মার্ভেল স্টুডিওজের প্রযোজনায় নির্মিত এ ধারাবাহিকটি এমসিইউর অন্যান্য চলচ্চিত্রের সাথে সহাবস্থান করে। ধারাবাহিকটি জেনিফার ওয়াল্টার নামক একজন সুপারহিরো বিষয়ে অভিজ্ঞ আইনজীবীর কাহিনী অনুসরণ করে, যে সবুজ সুপারহিরো শি-হাল্কে পরিণত হয়েছে। জেসিকা গাও এতে প্রধান লেখক এবং ক্যাট কইরো পরিচালক দলের প্রধান হিসেবে রয়েছেন।
জেনিফার ওয়াল্টার / শি-হাল্ক চরিত্রে তাতিয়ানা মাসলানির পাশাপাশি অন্যান্য চরিত্রে রয়েছেন জামিলা জামিল, জশ সেগারা, জিঞ্জার গোঞ্জাগা, জন বাস, রেনেই এলিস গোল্ডসবেরি, টিম রথ, মার্ক রাফালো এবং বেনেডিক্ট ওয়ং। ২০১৯ এর আগস্টে শি-হাল্ক ঘোষণা করা হয় এবং নভেম্বরে জেসিকা গাও যোগ দেন। ২০২০ এর সেপ্টেম্বরে ম্যাট কইরো পরিচালক হিসেবে যোগ দেন এবং তাতিয়ানা মাসলানিকে জেনিফার চরিত্রের জন্য নির্ধারণ করা হয়। ডিসেম্বর নাগাদ টিম রথ এবং মার্ক রাফালো যোগ দেন এবং পরিচালক হিসেবে আনু ভালিয়া যোগ দেন। ২০২১ এর এপ্রিলে লস অ্যাঞ্জেলেস এবং জর্জিয়ার আটলান্টায় চিত্রগ্রহণ শুরু হয়ে আগস্ট পর্যন্ত চলে। ২০২২ এর মে মাসে শিরোনামের দ্বিতীয় অংশ অ্যাটর্নি অ্যাট ল যোগ করা হয়।
শি-হাল্ক: অ্যাটর্নি অ্যাট ল-এর প্রথম পর্ব ২০২২ সালের ১৮ই আগস্ট তারিখে মুক্তি পায়। এটি মোট ৯টি পর্ব ধরে চলে এবং একই বছরের অক্টোবরের ১৩ তারিখে সমাপ্ত হয়। এটি এমসিইউর চতুর্থ পর্যায়ের সর্বশেষ টেলিভিশন ধারাবাহিক। ধারাবাহিকটি সাধারণভাবে সমালোচকদের থেকে ইতিবাচক প্রতিক্রিয়া লাভ করে, বিশেষত তাতিয়ানা মাসলানির অভিনয়ের জন্য। তবে ধারাবাহিকের ভিজুয়াল ইফেক্টের কারণে এটি মিশ্র প্রতিক্রিয়া লাভ করে।
প্রেক্ষাপট
৩০এর কোঠায় পা দেওয়া অবিবাহিত আইনজীবী জেনিফার ওয়াল্টার অপেক্ষাকৃত এক জটিল জীবন অতিবাহিত করেন। তদুপরি তিনি ৬ ফুট ৭ ইঞ্চি (২.০২ মিটার) লম্বা সুপারহিরো শি-হাল্কে পরিণত হন।
শ্রেষ্ঠাংশে
অন্যান্য চরিত্রে রয়েছে আনাইস আলমন্ট, নিকোলাস কিরিলো এবং গ্রিফিন ম্যাথিউস । এছাড়া এতে রেকিং ক্রু নামক এক চারজন লোকের দলের সদস্য হিসেবে অভিনয় করেন নিক গোমেজ ও জাস্টিন ইটন
মুক্তি
২০২২ সালের ১৫ আগস্ট লস অ্যাঞ্জেলসের এল ক্যাপিটান থিয়েটারে শি-হাল্ক: অ্যাটর্নি অ্যাট ল ধারাবাহিকটির ওয়ার্ল্ড প্রিমিয়ার হয়। ২০২২ এর ১৮ আগস্ট ডিজনি+-এ এর প্রথম পর্ব মুক্তি পায় এবং ৯ পর্ব ধরে চলার পর ১৩ অক্টোবরে এটি শেষ হয়। প্রথমে এটি ১৭ আগস্ট শুরু হয়ে প্রতি বুধবার মুক্তির কথা থাকলেও, পরে ১৮ তারিখ থেকে প্রতি বৃহস্পতিবার ডিজনি+-এ মুক্তির কথা প্রকাশ করা হয়।  এটি এমসিইউর চতুর্থ পর্যায়ের সর্বশেষ ধারাবাহিক।
ভবিষ্যৎ
২০১৯ এর নভেম্বরে কেভিন ফাইগি উল্লেখ করেন ধারাবাহিকে শি-হাল্কের পরিচয়ের পর চরিত্রটি ভবিষ্যতে এমসিইউর অন্যান্য প্রজেক্টে উপস্থিত হবে।
টি উদয়াসুরিয়ান
টি উদয়াসুরিয়ান একজন ভারতীয় রাজনীতিবিদ এবং তামিলনাড়ুর বিধানসভার সদস্য।
উদয়াসুরিয়ান ১৯৮৯ ও ২০০৬ নির্বাচনে চিন্সালাম আসন থেকে এবং ১৯৯৬ ও ২০১৬ সালের নির্বাচনে শঙ্করপুরম আসন থেকে দ্রাবিড় মুন্নেত্র কড়গমের (ডিএমকে) প্রার্থী হিসাবে তামিলনাড়ু বিধানসভায় নির্বাচিত হয়েছিলেন ।
পার্ক গিউন-হাই
পার্ক গুন হে (জন্ম: ২ ফেব্রুয়ারি, ১৯৫২) দক্ষিণ কোরিয়ার রাজনীতিবিদ ও প্রাক্তন রাষ্ট্রপতি। তিনি ১৯৬৩ থেকে ১৯৭৯ সাল পর্যন্ত দক্ষিণ কোরিয়ার ক্ষমতাসীন সাবেক প্রেসিডেন্ট পার্ক চুং-হি'র জ্যেষ্ঠা কন্যা। তিনি ২০০৪ থেকে ২০০৬ এবং ২০১১ থেকে ২০১২ সাল মেয়াদে সেইনুরি দলের (ফেব্রুয়ারি, ২০১২-এর পূর্বে দলের নাম ছিল গ্র্যান্ড ন্যাশনাল পার্টি বা জিএনপি) নেতৃত্বে ছিলেন। পার্ক কোরিয়ার জাতীয় পরিষদে ১৯৯৮ থেকে ২০১২ পর্যন্ত চার মেয়াদে সংসদ সদস্য ছিলেন। জুন, ২০১২ সালে তিনি পঞ্চমবারের মতো সংসদ সদস্য নির্বাচিত হন। দক্ষিণ কোরিয়ার ১১তম রাষ্ট্রপতি হিসেবে তিনি ২০১৩ সাল থেকে ২০১৭ সাল পর্যন্ত দেশটির প্রথম নারী রাষ্ট্রপতি হিসেবে দায়িত্ব পালন করেছেন।  তিন কিম - কিম ইয়াং স্যাম, কিম দায়ে জং এবং কিম জং-পিলের পর তিনি দক্ষিণ কোরিয়ার রাজনীতিতে সবচেয়ে প্রভাববিস্তারকারী রাজনীতিবিদ হিসেবে পরিগণিত হয়ে আসছেন।
প্রারম্ভিক জীবন
হে দেগু'র জাং-গু এলাকার স্যামদিওক-দং এলাকায় ২ ফেব্রুয়ারি, ১৯৫২ সালে জন্মগ্রহণ করেন। তিনি ছিলেন দক্ষিণ কোরিয়ার রাষ্ট্রপতি ও স্বৈরশাসক পার্ক চুং-হি এবং উক ইয়াং-সু'র জ্যেষ্ঠা কন্যা। তার ছোট ভাই ও বোনের নাম যথাক্রমে পার্ক জি মান এবং পার্ক সিওইয়ং। ব্যক্তিগত জীবনে তিনি বিয়ের পিঁড়িতে বসেননি।
পার্ক গুন হে নিজেকে নাস্তিকবাদী হিসেবে উপস্থাপন করেন। তারপরও তিনি তার মৃত মায়ের প্রভাবে বৌদ্ধধর্মের দ্বারা প্রভাবান্বিত। এছাড়াও তিনি প্রখ্যাত প্রোটেস্ট্যান্টদের সাথে গভীর সম্পর্ক রেখে চলেছেন।
ফার্স্ট লেডি
১৫ আগস্ট, ১৯৭৪ তারিখে উত্তর কোরীয় সরকারের নির্দেশে জাপানী বংশোদ্ভূত মান সে-গুয়াং কর্তৃক তার মাতা উক ইয়াং-সু কোরিয়ার ন্যাশনাল থিয়েটারে নিহত হন। তার বাবা পার্ক চুং-হি ২৬ অক্টোবর, ১৯৭৯ তারিখে গিম জায়েগু নামীয় নিজস্ব গোয়েন্দা প্রধানের হাতে নিহত হবার পূর্ব পর্যন্ত মেয়ে পার্ক গুন হে মায়ের পরিবর্তে ফার্স্ট লেডির মর্যাদাপ্রাপ্ত হন। এ সময়কালে তার বাবার রাজনৈতিক প্রতিপক্ষরা নির্যাতন, মানবাধিকার লঙ্ঘনজনিতক কারণে অর্থনৈতিক উন্নয়নে বাঁধার পরিবেশ সৃষ্টির জন্যে চুং-হিকে অভিযুক্ত করেছেন। ২০০৭ সালে পার্ক গুন হে পিতার শাসনকালের কর্মকাণ্ডের জন্যে ক্ষমা চান।
সম্মাননা
গুন হে সিউলের সিয়ংসিম হাইস্কুল থেকে ১৯৭০ স্নাতক ডিগ্রী লাভ করেন। ১৯৭০ সালে সোগাং বিশ্ববিদ্যালয় থেকে তড়িৎ প্রকৌশলবিদ্যায় স্নাতক ডিগ্রী অর্জন করেন। ১৯৮৭ সালে তাইওয়ানের চাইনিজ কালচার ইউনিভার্সিটি, ২০০৮ সালে পুকিওং জাতীয় বিশ্ববিদ্যালয় ও কাইসট এবং ২০১০ সালে সোগাং বিশ্ববিদ্যালয় থেকে সম্মানসূচক ডক্টরেট ডিগ্রী গ্রহণ করেন।
রাষ্ট্রপতির পদ থেকে অপসারণ
প্রাক্তন রাষ্ট্রপতি পার্কের কূটনীতিবিদ ছে তে-মিন কন্যা ছে সুন সিলের সাথে রাষ্ট্রপতি পার্ক গুন হে'র সম্পর্ক নিয়ে কথা শুরু হয় ২০১৬ সালের অক্টোবরে। দক্ষিণ কোরিয়ার একাধিক প্রচার মাধ্যমে প্রকাশিত হয় যে, দেশের গোপন দলিল-দস্তাবেজে ছে সুন সিলের কোন অধিকার না থাকা স্বত্তেও প্রবেশাধিকার আছে। শুধুমাত্র রাষ্ট্রপতির সাথে ভালো সম্পর্ক থাকার কারণে প্রভাব খাটিয়ে সুন সিল এবং রাষ্ট্রপতির ঊর্ধ্বতন কর্মকর্তা আন জং বাম ও জং হো সং প্রায় ৭৫ লক্ষ মার্কিন ডলারের সমপরিমাণ অর্থ বেয়াইনীভাবে নিজস্ব পারিবারিক ব্যবসায় বিনিয়োগ করেছেন।  এছাড়আও একই প্রভাব খাটিয়ে সুন সিল নিজের কন্যা চুং ইউ রা'কে দক্ষিণ কোরিয়ার স্বনামধন্য বিশ্ববিদ্যালয় ইউহা মহিলা বিশ্ববিদ্যালয়ে ভর্তি করান। রাষ্ট্রপতির ঊর্ধ্বতন কর্মকর্তা আন জং বাম ও জং হো সংকে গ্রেফতার করা হলে তারা সকল কর্মকাণ্ড রাষ্ট্রপতির নির্দেশেই হয়েছে বলে জানান। ২৫শে অক্টোবর ২০১৬ সালে পার্ক গুন হে' ছে সুন সিলের সাথে নিজের ঘনিষ্ট সম্পর্কের কথা জনসম্মুক্ষে স্বীকার করেন। এরপরই তার জনপ্রিয়তা কমতে শুরু করে একই সাথে সকল দূর্নীতি একে একে প্রকাশ পেতে শুরু হয়। ১২ই নভেম্বর দেশটির প্রায় ১০লাখ জনগণ গোয়াংহোয়ামুন চত্বরে রাষ্ট্রপতির পদত্যাগের দাবীতে সমাবেশ করে। পার্ক গুন হে তার দূর্নীতির তদন্তে সাহায্যের অস্বীকার করলে আবার দশ লাখের মতো জনতা মোমবাতি প্রজ্জ্বলন করে তার বিরুদ্ধে অবস্থান নেয়।
এর মধ্যে পার্ক গুন হে একাধিক সংসদ সদস্য এমনকি প্রধানমন্ত্রীকে দায়িত্বচ্যুত করেন। এরমধ্যে প্রধানমন্ত্রীকে মোবাইলের টেক্স্ট মেসেজের দ্বারা বরখাস্ত করা হলে তা সমালোচনার বিষয়বস্তু হয়ে ওঠে। নভেম্বরের প্রথম সপ্তাহ থেকেই রাষ্ট্রপতি পার্কের বিরুদ্ধে সমাবেশ শুরু হলেও ২৯শে নভেম্বর তিনি ক্ষমতা হস্তান্তরের কথা বলেন। অবশ্য, সেটিকে নিজের অপসারণ এড়ানোর পথ হিসেবে অনেকে মনে করেন। ২০১৬ সালের ৯ই ডিসেম্বর দেশটির পার্লামেন্টে রাষ্ট্রপতির অপসারণে ভোটআভোটি হয়। এই ভোটে তিনি ২৩৪ জনের সমর্থন পেয়ে উৎরে গেলেও সাময়িকভাবে তার রাষ্ট্রপতি হিসেবে সকল ক্ষমতা তদন্তের স্বার্থে রহিত করা হয়। অবশেষে ২০১৭ সালের ১০ই মার্চ পার্ক গুন হে'কে রাষ্ট্রপতির পদ থেকে ৮-০ ভোটে পসারণ করা হয়। ৩০শে মার্চ তার বিরুদ্ধে গ্রেফতারি পরোয়ানা জারি হলে পরের দিনই তাকে রাষ্ট্রপতির ক্ষমতার অপব্যবহারের অভিযোগে গ্রেফতার করা হয়।
ফ্রিদমান-ল্যমেত্র্‌-রবার্টসন-ওয়াকার মেট্রিক
ফ্রিদমান-লেমাইট্‌র-রবার্টসন-ওয়াকার মেট্রিক (Friedmann-Lemaître-Robertson-Walker metric - FLRW) সাধারণ আপেক্ষিকতা তত্ত্বের আইনস্টাইন ক্ষেত্র সমীকরণসমূহের একটি সঠিক সমাধান। এটি একটি সমসত্ব, সমতাপীয়, প্রসারণশীল অথবা সংকোচনশীল মহাবিশ্বের প্রকৃতি বর্ণনা করে। ভৌগোলিক এবং ঐতিহাসিক পরিপ্রেক্ষিতে এই নকশাটিকে চার জন বিজ্ঞানীদের নাম দ্বারা নামাঙ্কিত করা হয়। এরা হলেন: আলেক্সান্দ্র্‌ আলেক্সান্দ্রোভিচ ফ্রিদমান, জর্জেস লেমাইট্‌র, হার্ভার্ড পার্সি রবার্টসন এবং আর্থার জিওফ্রি রবার্টসন। এই মেট্রিকটিকে ফ্রিদমান-রবার্টসন-ওয়াকার, রবার্টসন-ওয়াকার অথবা ফ্রিদমান-লেমাইট্‌র নামেও অভিহাত করা হয়।
সাধারণ মেট্রিক
এফএলআরডব্লিউ মেট্রিকটি একটি সমসত্ব এবং সমতাপীয় অবস্থার ধারণা থেকে উৎপত্তি লাভ করে। এতে এও ধারণা করা হয় যে, মেট্রিকগুলোর স্প্যাশিয়াল উপাদান সময়ের উপর নির্ভরশীল হতে পারে। এই শর্তগুলো পূরণ করে এমন একটি সাধারণ মেট্রিক হচ্ছে: যেখানে, k
১০৫৪
১০৫৪ গ্রেগরীয় বর্ষপঞ্জির একটি সাধারণ বছর।
বাংলাদেশের শিল্পীদের চিত্র ও অঙ্কন প্রদর্শনী - ১৯৭১
বাংলাদেশের স্বাধীনতা যুদ্ধ চলা কালে এদেশের চিত্র শিল্পীরা ভারতে বাংলাদেশের শিল্পীদের চিত্র ও অঙ্কন প্রদর্শনী - ১৯৭১ শিরোনামে একটি প্রদর্শনীর আয়োজন করেন যার মাধ্যমে তহবিল গঠনের পাশাপাশি বিশ্ব বিবেকের কাছে বাংলাদেশের মুক্তিযুদ্ধের ভয়াবহতা তুলে ধরা হয় এবং বহি:বিশ্বের নিকট সাহায্য ও সহযোগীতা কামনা করা হয়।
ইতিহাস
বাংলাদেশের চিত্রশিল্পীদের একটি বড় অংশ স্বাধীনতা যুদ্ধ চলাকালে ভারতে আশ্রয় নেন এবং সেখানে থেকে এদেশের মুক্তিকামী মানুষের জন্য কিছু করার চেষ্টা করেন। সেসময় তাঁদের সহায়তা করার জন্য কলকাতা কেন্দ্রিক সাহিত্যিক, শিল্পী, বুদ্বিজীবীদের নিয়ে গড়ে ওঠে “বাংলাদেশ সহায়ক শিল্পী-সাহিত্যিক-বুদ্ধিজীবী সমিতি”। এই সমিতি বাংলাদেশের এইসব চিত্রশিল্পীদের নিয়ে একটি চিত্র প্রদর্শনীর আয়োজন করেন; যার দ্বারা এদেশের শিল্পীরা তাঁদের চিত্রকলার মাধ্যমে স্বদেশ-বন্দনা ও যুদ্ধে পাক-হানাদার বাহিনী ও তাদের সহযোগীদের নির্মম অত্যাচার, গণহত্যা, ধর্ষণ এবং এগুলোর বিরুদ্ধে এদেশের মুক্তিকামী জনতার প্রতিরোধের চিত্র ফুটিয়ে তোলেন।।
অংশগ্রহণকারী শিল্পী ও তাঁদের শিল্পকর্ম
এই প্রদর্শনীতে বাংলাদেশের ১৭ জন শিল্পীর ৬৬ টি চিত্রকর্ম স্থান লাভ করে:
প্রদর্শনীর স্থান ও তারিখ
ঐতিহাসিক এই প্রদর্শনীটি প্রথমে কলকাতায় এবং পরে দিল্লিতে অনুষ্ঠিত হয়। কলকাতায় এই প্রদর্শনীটি বিড়লা একাডেমীতে অনুষ্ঠিত হয়। এটি সেপ্টেম্বরের প্রথম সপ্তাহে শুরু হয়ে ১৩ তারিখ পর্যন্ত চলে।
জে জি ব্যালার্ড
জেমস গ্রাহাম ব্যালার্ড (ইংরেজি ভাষায়: James Graham Ballard) (১৫ নভেম্বর ১৯৩০ – ১৯ এপ্রিল ২০০৯)) একজন ব্রিটিশ লেখক। তিনি বিজ্ঞান কল্পকাহিনীর নবতরঙ্গের অন্যতম ব্যক্তিত্ব। তার জন্ম হয়েছিল চীনের সাংহাইয়ে। যদিও ব্যালার্ডের অনেক কথাসাহিত্য কোন বিষয়ের উপর ভিত্তি করে রচিত এবং রচনা শৈলীর দিক থেকে উত্তেজকও বটে। তবে তিনি সবচেয়ে বেশি পরিচিতি পেয়েছেন তার বিতর্কিত উপন্যাস ক্র্যাশ এবং আত্মজীবনীমূলক উপন্যাস এম্পায়ার অফ দ্য সান-এর জন্য। এম্পায়ার অফ দ্য সান উপন্যাসটিকে দ্য গার্ডিয়ান পত্রিকায় "দ্বিতীয় বিশ্বযুদ্ধ সম্পর্কে সেরা ব্রিটিশ উপন্যাস" হিসাবে বর্ণনা করা হয়েছে। এম্পায়ার অফ দ্য সান থেকে চলচ্চিত্র নির্মাণ করেছিলেন স্টিভেন স্পিলবার্গ।
এনটিভি
এনটিভি ইন্টারন্যাশনাল টেলিভিশন চ্যানেল লি. কোম্পানির মালিকানাধীন বাংলাদেশি ও বাংলা ভাষার বেসরকারি একটি স্যাটেলাইটভিত্তিক টেলিভিশন চ্যানেল। ‘সময়ের সাথে আগামীর পথে’ এই স্লোগানে ২০০৩ সালের ৩ জুলাই এনটিভির সম্প্রচার শুরু হয়। চ্যানেলটির বর্তমান চেয়ারম্যান ও ব্যবস্থাপনা পরিচালক মোসাদ্দেক আলী ফালু। খবর ও বিনোদনমূলক অনুষ্ঠানের পাশাপাশি শিক্ষা, স্বাস্থ্য, বিজ্ঞান ও প্রযুক্তি, লাইফস্টাইল, ফ্যাশন,  ধর্মীয় অনুষ্ঠান এনটিভি সম্প্রচার করে থাকে। বাংলাদেশের প্রথম টিভি চ্যানেল হিসেবে ২০১১ সালের সেপ্টেম্বর মাসে আইএসও সনদ লাভ করে এনটিভি। ২০১৫ সালের ১ ফেব্রুয়ারি এনটিভি অনলাইনের যাত্রা শুরু হয়। ২০১৭ সালে এনটিভি অনলাইনকে দেশের সেরা অনলাইন পোর্টাল হিসেবে সম্মাননা দিয়েছে বাংলাদেশ অনলাইন মিডিয়া অ্যাসোসিয়েশন। বাংলাদেশ ছাড়াও যুক্তরাষ্ট্র, যুক্তরাজ্য, কানাডা, অস্ট্রেলিয়া, ইউরোপ, মধ্যপ্রাচ্যসহ একাধিক দেশে এনটিভি সম্প্রচারিত হয়।
চ্যানেলটি মূলত সংবাদ, শিক্ষামূলক অনুষ্ঠান, নাটক, রাজনৈতিক অনুষ্ঠান প্রদর্শন করে থাকে। ২০১১ সালের সেপ্টেম্বর মাসে এনটিভি বাংলাদেশের প্রথম টেলিভিশন চ্যানেল হিসেবে আইএসও সনদ লাভ করেছে।
ইতিহাস
থাম্ব|২০১৫ সালে এনটিভির একযুগ পূর্তী উৎসব পালিত হয়। ২০০৩ সালের ফেব্রুয়ারিতে এনটিভি চালুর ঘোষণা আসে, প্রাথমিকভাবে একই বছরের এপ্রিলে কার্যক্রম শুরু হয়। আগস্ট ২০০৬ সালে যুক্তরাজ্য ভিত্তিক একটি বাংলাদেশী টিভি চ্যানেল স্কাই চ্যানেল ৮২৬-এর মাধ্যমে ইউকে এবং ইউরোপ জুড়ে এনটিভির অনুষ্ঠানগুলি দেখানোর অধিকার অর্জন করে, তবে এক বছর পর সম্প্রচার বন্ধ হয়ে যায়।
২০০৪ সালে পরীক্ষা ছাড়াই সম্প্রচারের লাইসেন্স পাওয়ার অভিযোগ উঠে। সাধারণত বাণিজ্যিক টিভি চ্যানেল পেতে আন্তঃমন্ত্রনালয়ে যে মিটিং হওয়ার কথা যা হয়নি। ১৯৯৯ সাল থেকে তথ্য মন্ত্রণালয়ের অনুমতিপত্র না পেলেও, ২০০৪ সালে মোসাদ্দেক আলী ফালু এনটিভির শেয়ার কিনার পরে ১৮ দিনে অনুমতিপত্র পেয়ে যান।
২০০৭ সালের ২৬ ফেব্রুয়ারি সকাল সাড়ে ১০ টায় এনটিভি ভবনে আগুন লেগে দুইজন মারা যান, বাঁচার জন্য ১১ তলা থেকে লাফ দিয়ে আরো ২ জন মারা যায় এবং শতাধিক আহত হন। আগুনের কারণে চ্যানেলটির সম্প্রচার সাময়িকভাবে বন্ধ হয়ে যায়। ভবনটিতে একই মালিকানাধীন আরটিভি ও ইসলামিক টিভি নামক চ্যানেলও অগ্নিকান্ডের শিকার হয়।
২০০৮ সালের আগস্টে এনটিভি স্কাই চ্যানেল ৮৩৩-এর মাধ্যমে ১ বছর পর আবার যুক্তরাজ্যে সম্প্রচার করা শুরু করে।
২০১১ সালের সেপ্টেম্বরে এনটিভি প্রথম বাংলাদেশি টিভি চ্যানেল হিসাবে আইএসও প্রশংসা অর্জন করে।
৩১ অক্টোবর, ২০১৪ সালের ১১টা ৪৮ এর দিকে আবারো বিসেক ভবনে আগুন লেগে এনটিভি ও আরটিভির সম্প্রচার বন্ধ হয়। কেউ হতাহত হয়নি। ঘটনাটি আমার দেশ পত্রিকার অফিস সরানোর সময় ঘটে।
২০১৫ সালের পহেলা ফেব্রুয়ারি এনটিভি ওয়েবে অনলাইন সংস্করণ চালু করে। এর প্রধান হিসেবে দায়িত্ব পালন করছেন খন্দকার ফকরউদ্দীন আহমেদ (ফকরউদ্দীন জুয়েল)।
অনুষ্ঠান
এনটিভি সংবাদ, সমসাময়িক ঘটনা, আলোচনা অনুষ্ঠান, প্রামাণ্যচিত্র, খেলাধুলার খবর, ব্যবসা-বাণিজ্যের অনুষ্ঠান, বিনোদনমূলক অনুষ্ঠান, নাটক, টেলিফিল্ম, সংগীতানুষ্ঠান, ধর্মীয় অনুষ্ঠানসহ বিভিন্ন ধরনের অনুষ্ঠান সম্প্রচার করে।
উইলিয়াম দ্য সাইলেন্ট
উইলিয়াম দ্য সাইলেন্ট (২৪ এপ্রিল ১৫৩৩ - ১০ জুলাই ১৫৮৪), উইলিয়াম দ্য ট্যাসিটার্ন   (Willem de Zwijger) নামেও পরিচিত, বা নেদারল্যান্ডে উইলিয়াম অব অরেঞ্জ  (Willem van Oranje) অধিক পরিচিত,  ১৫৩৩ সালের ২৪ এপ্রিল পবিত্র রোমান সাম্রাজ্যের (বর্তমানে জার্মানির হেসিতে) নাসাউ-ডিলেনবার্গের কাউন্টিতে ডিলেনবুর্গ দুর্গে তখন জন্মগ্রহণ করেছিলেন।
প্রাথমিক জীবন এবং শিক্ষা
তিনি স্টলবার্গ-ওয়ার্নিগেরোডের দ্বিতীয় স্ত্রী জুলিয়ানা দ্বারা উইলিয়ামের বড় ছেলে, নাসাউয়ের জ্যেষ্ঠ পুত্র। উইলিয়ামের বাবার আগের বিবাহের মাধ্যমে একটি জীবিত কন্যা ছিল এবং তার মায়ের আগের বিয়েতে চারটি বাচ্চা সন্তান ছিল। তাঁর পিতা-মাতার একসাথে বারোটি সন্তান ছিল, যাদের মধ্যে উইলিয়াম ছিলেন সবার বড়; তাঁর চার ছোট ভাই এবং সাত ছোট বোন ছিল। পরিবারটি ধর্মভিত্তিক ছিল এবং উইলিয়াম একজন লুথেরান মানুষ করেছিলেন।
১৫৪৪ সালে, উইলিয়ামের অজ্ঞাত প্রথম চাচাত ভাই, ক্লোনের রেনা, অরেঞ্জের যুবরাজ, নিঃসন্তান মারা যান। তার টেস্টামেন্টে, চলনের রেনি উইলিয়ামকে তার রোস্ট ক্যাথলিক শিক্ষা গ্রহণ করার শর্তে অরঞ্জের রাজপুত্র সহ সমস্ত সম্পদ এবং উপাধিতে উত্তরাধিকারী হিসাবে নামকরণ করেছিলেন। উইলিয়ামের বাবা তার ১১ বছরের ছেলের পক্ষে এই শর্তটি স্বীকার করেছিলেন এবং এটিই ছিল অরেঞ্জ-নাসাউর বাড়ির প্রতিষ্ঠা। অরেঞ্জের আধিপত্যবাদ (বর্তমানে ফ্রান্সে অবস্থিত) এবং জার্মানিতে উল্লেখযোগ্য জমি ছাড়াও উইলিয়ামও তার চাচাত ভাইয়ের কাছ থেকে নিম্ন দেশগুলিতে (বর্তমান নেদারল্যান্ডস এবং বেলজিয়াম) বিস্তৃত সম্পত্তি লাভ করেছিলেন। তার অল্প বয়স থেকেই, সম্রাট চার্লস ভি, যিনি এই সম্পদের বেশিরভাগের অধিপতি ছিলেন, উইলিয়ামের নিজের শাসন করার মতো বয়স্ক না হওয়া পর্যন্ত তিনি রিজেন্টের দায়িত্ব পালন করেছিলেন।
হাবসবার্গ নেদারল্যান্ডসের গভর্নর (সতেরোটি প্রদেশ) এর গভর্নর হাঙ্গেরির মেরির তত্ত্বাবধানে প্রথমে ব্রেডায় এবং পরে ব্রাসেলসে পরিবারের রোম্যান্টে প্রয়োজনীয় রোমান ক্যাথলিক শিক্ষা গ্রহণের জন্য উইলিয়ামকে নেদারল্যান্ডসে প্রেরণ করা হয়েছিল। ব্রাসেলসে তাঁকে বিদেশী ভাষা শেখানো হয়েছিল এবং গ্রানভেলের ভাই চ্যাম্পাগনির (জেরেম পেরেনোট) নির্দেশে সামরিক ও কূটনৈতিক শিক্ষা লাভ করেছিলেন। ১৫৫১ সালের ৬ জুলাই উইলিয়াম একটি গুরুত্বপূর্ণ ডাচ আভিজাত্য, ম্যাক্সিমিলিয়ান ভ্যান এগমন্ডের মেয়ে এবং উত্তরাধিকারী বুরেনে আন্না ভ্যান এগমন্ডকে বিয়ে করেছিলেন। আন্নের বাবা ১৫৪৮ সালে মারা গিয়েছিলেন এবং তাই উইলিয়াম তাঁর বিয়ের দিন লর্ড অব ইগমন্ড এবং কাউন্ট অফ বুরেেন হন। বিবাহটি একটি সুখী ছিল এবং তিনটি সন্তান জন্ম নিয়েছিল, তাদের মধ্যে একটি বাল্যকালে মারা গিয়েছিল। আন্না ২৪ মার্চ ১৫৫৮-এ মারা যান, উইলিয়ামকে অনেক শোক করেছিলেন।
সার্বভৌম প্রিয়
চার্লস পঞ্চম ওয়ার্ডে থাকার কারণে এবং সম্রাটের বোন মেরির অধীনে তাঁর পড়াশোনা পাওয়ার পরে, উইলিয়াম সাম্রাজ্য পরিবারের বিশেষ মনোযোগে এসেছিলেন এবং একটি প্রিয় হয়েছিলেন। ১৫৫১ সালে তিনি অশ্বারোহরে ক্যাপ্টেন নিযুক্ত হন এবং তারপরে দ্রুত পদোন্নতি লাভ করেন, ২২ বছর বয়সে সম্রাটের অন্যতম সেনাবাহিনীর কমান্ডার হন। এটি ছিল ১৫৫৫ সালে, যখন চার্লস পঞ্চম শহরকে একটি সেনা নেওয়ার জন্য একটি বাহিনী নিয়ে বায়োনে প্রেরণ করেছিলেন। ফরাসি থেকে অবরোধ। উইলিয়ামকে নেদারল্যান্ডসের সর্বোচ্চ রাজনৈতিক উপদেষ্টা কাউন্সিলের র‌্যাড ভ্যান স্টেটের সদস্যও করা হয়েছিল। একই বছরের নভেম্বরে (১৫৫৫) গাউট-আক্রান্ত সম্রাট চার্লস পঞ্চম অনুষ্ঠানের সময় উইলিয়ামের কাঁধে ঝুঁকলেন, যখন আমি স্পেনের তাঁর পুত্র, দ্বিতীয় স্পেনের পক্ষে ফিলিপির পক্ষে তার স্প্যানিশ সম্পত্তি ত্যাগ করলাম। ১৫৫৯ সালে, ফিলিপ হল্যান্ড, জিল্যান্ড এবং উত্রেখত প্রদেশের উইলিয়াম স্ট্যাথথোল্ডার (গভর্নর) নিযুক্ত হন, যার ফলে তার রাজনৈতিক শক্তি ব্যাপকভাবে বৃদ্ধি পায়। ১৫৬১ সালে ফ্রেঞ্চ-কম্টির উপর একটি স্ট্যাডথোল্ডারশিপ অনুসরণ করে।
অলিম্পিকে দক্ষিণ কোরিয়া
দক্ষিণ কোরিয়া প্রথম অলিম্পিক গেমসে অংশগ্রহণ করেছিল ১৯৪৮ সালে এবং তখন থেকে প্রায় সকল গ্রীষ্মকালীন ও শীতকালীন অলিম্পিক গেমসে অংশগ্রহণ করে আসছে। তবে দক্ষিণ কোরিয়া ১৯৮৪ গ্রীষ্মকালীন গেমস বয়কট করেছিল এবং ১৯৫২ শীতকালীন গেমসে অংশগ্রহণ করেনি।
দক্ষিণ কোরিয়ার ক্রীড়াবিদগন গ্রীষ্মকালীন অলিম্পিক গেমসে ২৪৩টি এবং শীতকালীন অলিম্পিক গেমসে ৫৩টি পদক জিতেছে। সবচেয়ে বেশি পদক জিতেছে তীরন্দাজীতে।
গ্রীষ্মকালীন ক্রীড়া অনুযায়ী পদক
{{legend|#E9D66B| Leading in that sport}}
শীতকালীন ক্রীড়া অনুযায়ী পদক
{{legend|#E9D66B| Leading in that sport}}
সর্বাধিক সফল ক্রীড়াবিদ
thumb|A South Korean volunteer at the Games of the XXIV Olympiad.
ভয়াবহ নেকড়ে
ডায়ার উলফ এর দেহাবশেষ বিভিন্ন ধরনের পরিবেশ থেকে সংগৃহিত হয়েছে যার মধ্যে অন্যতম - আমেরিকার বিভিন্ন এলাকায় অবস্থিত ঘাসজমি, বিরান ভূমি, পার্বত্য এলাকা, বন্য এলাকা ইত্যাদি এবং দক্ষিণ আমেরিকার সাভানা অঞ্চল। অঞ্চলগুলো সামুদ্রিক লেভেল থেকে ২,২৫৫ মিটার উচ্চতায় (৭,৩৯৮ ফুট) উচ্চতা পর্যন্ত অবস্থিত। ডায়ার উলফের ফসিল উত্তরের ৪২° অক্ষাংশে খুবই কম পাওয়া গেছে, এর মধ্যে পাঁচটি অমিমাংসিত রিপোর্টে এই অক্ষাংশের বাইরে তাদের অবস্থান পাওয়া গেছে। এই অক্ষাংশের সীমাবদ্ধতার মূল কারণ মনে করা হয় তাপমাত্রা, বাসস্থান ও শিকারের সীমাবদ্ধতা যার মূল কারণ হচ্ছে যেই সময়ে অবস্থিত লরেনটাইড ও করডিলিরান বরফখন্ডের উপস্থিতি।
ডায়ার উলফের আকার আকৃতি আধুনিক যুগের সবচেয়ে বৃহৎ ধূসর নেকড়ে (Canis lupus): Yukon wolf এবং northwestern wolf এর প্রায় কাছাকাছি। C. d. guildayi এর ওজন প্রায় ৬০ কেজি (১৩২ পাউন্ড) এবং C. d. dirus এর ওজন প্রায় ৬৮ কেজি (১৫০ পাউন্ড) বলে অনুমান করা হয়। এর খুলি এবং দাঁতের ধরন C. lupus কাছাকাছি, কিন্তু দাঁতের আকৃতি আরো বৃহ্ৎ ছিল এবং আরো অনেক বেশি শক্তিশালী ছিল। এটির কেনাইন দাঁতের দ্বারা সৃষ্ট কামড়ের শক্তি সব ধরনের পরিচিত কেনাইন প্রজাতীদের মধ্যে সর্বোচ্চ। ধারণা করা হয় যে, এই ধরনের বৈশিষ্টগুলি থাকার মূল কারণ হচ্ছে তৎকালীন Late Pleistocene mega-herbivores শিকার। উত্তর আমেরিকায় এ ধরনের শিকারের মধ্যে উল্লেখযোগ্য হচ্ছে ঘোড়া, গ্রাউন্ড স্লথ, মাসটোডন, বাইসন এবং উট। ডায়ার উলফের বিলুপ্তি ঘটে নতুন পৃথিবীতে মানুষ আগমনের অল্প কিছুদিন পরেই। এর বিলুপ্তির মূল কারণ হিসেবে অনুমান করা হয় এর খাদ্যাবস্থা, জলবায়ু পরিবর্তন তার সাথে সাথে অন্যান্য প্রানীদের সাথে প্রতিযোগিতা; কিন্তু বিলুপ্তির মূল কারণ এখনো পুরোপুরি নিশ্চিত না। ডায়ার উলফ ৯,৫০০ বছর পূর্বেও পৃথিবীর বুকে বিচরণ করে বেড়াতো; প্রাপ্ত ফসিলের প্রমাণ থেকে জানা যায়।
শ্রেনীবিন্যাস
১৮৫০ সাল থেকে বিভিন্ন বিলুপ্ত বৃহৎ নেকড়ের ফসিল পাওয়া যাচ্ছিল আমেরিকার বিভিন্ন জায়গায়, কিন্তু তখনো এটি পুরোপুরি নিশ্চিত ছিল না যে এই সমস্ত জীবাশ্ম এক প্রজাতির প্রানীরই অন্তর্গত। প্রথম সংগৃহিত নমুনা যেটিকে পরবর্তীতে Canis dirus নামে অভিহিত করা হয়, সেই নমুনাটি পাওয়া যায় ১৮৫৪ সালে, এভান্সভিল, ইন্ডিয়ানা স্টেটে ওহায়ো নদীর তীরে। জীবাশ্মিত চোয়ালের হাড়টি ভূবিজ্ঞানী Joseph Granville Norwood উদ্ধার করেন এভান্সভিলের এক কালেক্টরের কাছ থেকে। জীবাশ্মবিদ Joseph Leidy নির্ধারণ করেন যে উক্ত নমুনাটি একটি বিলুপ্ত নিকড়ের প্রজাতীকে নির্দেশ করে যার নাম মূলত Canis primaevus.
১৮৭৬ সালে প্রানীবিদ Joel Asaph Allen Canis mississippiensis প্রজাতির দেহাবশেষ আবিষ্কার করেন এবং এর সাথে C. dirus এবং Canis indianensis এর মিল খুঁজে পান। অতি অল্প পরিমান দেহাবশেষ পাওয়া যাওয়ায়, Allen চিন্তা করেন যে প্রত্যেকটি নমুনা এর নামে লিপিবদ্ধ থাকুক যতক্ষণ এদের মধ্যেকার সম্পর্কের প্রমাণাদি খুঁজে পাওয়া যায়। ১৯০৮ সালে জীবাশ্মবিদ John Campbell Merriam বিভিন্ন জীবাশ্মিত কঙ্কালের যথেষ্ট পরিমাণ অংশাবশেষ খুঁজে পেতে থাকেন এবং অবশেষে ফসিলগুলোকে একই প্রজাতির নেকড়ে C. dirus অংশাবিশেষ বলে প্রমাণিত করতে সক্ষম হন। ফসিলগুলোর যথাযথ পর্যবেক্ষণ শেষে ১৯১৮ সালে Merriam প্রস্তাবনা করেন যে তাদের নাম আলাদা একটি বর্গ Aenocyon (Aenos, ভয়াবহ এবং cyon, নেকড়ে) রাখা হোক যাতে Aenocyon dirus হতে পারে, কিন্তু সবাই তার এই প্রস্তাবনার সাথে একমত পোষণ না করে বরং Canis বর্গের মধ্যেই বিলুপ্ত হয়ে যাওয়া নেকড়ে স্থান দিতে বললেন।
বিবর্তন
ধারণা করা হয় যে, Canid পরিবার এবং এর বর্গ Canis উভয়েরই উৎপত্তি ঘটেছে উত্তর আমেরিকায়, ৪ কোটি থেকে ৬০ লক্ষ বছর আগে।
১৯৮৭ সালে একটি নতুন তত্বের অবতারণা হয় যে, স্তন্যপায়ী জনসংখ্যা প্রয়োজন মোতাবেক বৃহৎ প্রজন্মের জন্ম দিতে পারে, যারা hypermorph নামেও পরিচিত। তারা মূলত যখন পরিবেশে প্রচুর পরিমাণ খাদ্যের দেখা মিলবে তখনই জন্ম নিতে পারবে, পরবর্তীতে খাদ্য ঘাটতি দেখা দিলে hypermorph হয় ক্ষুদ্র দেহের সাথে খাপ খাইয়ে নিবে নতুবা বিলুপ্ত হয়ে যাবে। এই তত্বটি সম্ভবত লেট প্লাইস্টোসিন যুগে বর্তমান যুগের তুলনায় স্তন্যপায়ীদের বৃহৎ দেহের একটি কারণ দাড়া করাতে পারবে। বিলুপ্তি এবং প্রজাত্যায়ন - উভয়ই নতুন প্রজাতি থেকে পুরাতন প্রজাতির আলাদা হয়ে যাওয়ার প্রক্রিয়া - চরম আবহাওয়া পরিবর্তনের সময়ে হতে পারে।
১০৫৫
১০৫৫ গ্রেগরীয় বর্ষপঞ্জির একটি সাধারণ বছর।
ইবন আল-সারি আল-জাজ্জাজ
আবু ইসহাক ইব্রাহিম ইবন মুহাম্মাদ ইবন আল-সারি আল-জাজ্জাজ ছিলেন বসরার একজন ব্যাকরণবিদ, ভাষাবিজ্ঞান ও ধর্মতত্ত্বে পণ্ডিত এবং আব্বাসি রাজদরবারের অন্যতম সদস্য। তার রচিত উল্লেখযোগ্য গ্রন্থসমূহ হল কিতাব মা ফাসারাহু মিন জামি আন-নুক্ত, কিতাব মানি আল-কুরআন ও কিতাব আল-ইশতিকাক। তিনি ৯২২ সালে বাগদাদে মৃত্যুবরণ করেন।
জীবনী
আবু ইসহাক ইব্রাহিম ইবন মুহাম্মাদ ইবন আল-সারি আল-জাজ্জাজ কাঁচ চূর্ণক হিসেবে কাজ করতেন। এরপর তিনি বসরা শাখার আল-মুবাররাদ এবং কুফা শাখার থা'লাবের অধীনে ভাষাতত্ত্ব নিয়ে পড়াশোনা করেন। তারা দুজনেই সে সময়ের অন্যতম সেরা ব্যাকরণবিদ ছিলেন। তার শ্রেণির সেরা শিক্ষার্থী ছিলেন এবং আল-মুবাররাদকে বিভিন্ন বিষয়ে পরামর্শ দিতেন। তিনি বসরার ব্যাকরণবিদ আবু ফাহদের সাথে সিবাওয়াইহের আল-কিতাব গ্রন্থ অধ্যয়ন করেন।
আল-জাজ্জাজ উজির উবায়েদ আল্লাহ ইবন সুলায়মান ইবন ওয়াহাবের পুত্র আল-কাসিম ইবন উবায়েদ আল্লাহের শিক্ষক হিসেবে আব্বাসি রাজদরবারে প্রবেশ করেন। পরে তিনি খলিফা আল-মু'তাদিদের পুত্রদেরও শিক্ষকতা করেন।
খলিফা আল-মু'তাদিদ উজির আল-কাসিমকে মাহবারাহ্‌ আল-নাদিমের কম্পোডিয়াম অব স্পিচ-এর ব্যাখাকরণের নির্দেশ দেন। থা'লাব জ্ঞানের স্বল্পতা ও আল-মুবাররাদ বার্ধ্যকের কারণে এই প্রকল্পে কাজের জন্য অস্বীকৃতি জানান। আল-মুবাররাদ তার বন্ধ ও আত্মীয় আল-জাজ্জাজকে এই কাজটি করার প্রস্তাব দেন। জাজ্জাজ তার সক্ষমতা প্রদর্শনের জন্য পরীক্ষণমূলক দুটি অনুচ্ছেদের কাজ করার সুযোগ পান। গবেষণার কাজে তিনি থা'লাব, আল-সুক্কারি ও অন্যান্যদের ভাষা সম্পর্কিত বইয়ের সাহায্য নেন। তার শ্রুতিলেখক হিসেবে তাকে সাহায্য করেন ছোট আল-তিরমিদহি। দুটি অনুচ্ছেদের কাজ খলিফা আল-মু'তাদিদকে মুগ্ধ করে এবং তিনি আল-জাজ্জাজকে সম্পূর্ণ কাজের জন্য তিনশত স্বর্ণ দিনার প্রদান করেন। সম্পূর্ণ পাণ্ডুলিপি আল-মু'তাদিদের রাজগ্রন্থাগারে সংরক্ষিত হয় এবং অন্যান্য গ্রন্থাগারে কোন অনুলিপি রাখা নিষিদ্ধ করা হয়। খলিফার অনুগ্রহ লাভের পর তিনি তিনজন কর্মকর্তা তথা রাজ প্রতিনিধি, জুরি ও পণ্ডিতের কাজের জন্য রাজকীয় পেশসন হিসেবে তিনশত স্বর্ণমুদ্রা পান।
আল-জাজ্জাজের শিষ্যদের মধ্যে রয়েছেন ব্যাকরণবিদ আবু আলি আল-ফারিসি, জুমাল ফি ন-নাউহির লেখক আবু আল-কাসিম আব্দ আর-রহমান ইবন আল-সাররাজ ও আলি আল-মারাগহি।
আল-জাজ্জাজ আল-খায়াতের সাথে যুক্তিতর্কে জড়ান। আল-খায়াত ছিলেন সমরকন্দের একজন ব্যকরণবিদ, যার সাথে আল-জাজ্জাজের পরিচয় হয়েছিল বাগদাদে।
ইনফার্নো (উপন্যাস)
ইনফার্নো (Inferno) ২০১৩ সালে প্রকাশিত মার্কিন লেখক ড্যান ব্রাউন রচিত একটি রহস্য, রোমাঞ্চ উপন্যাস। এটি তার সৃষ্ট চরিত্র রবার্ট ল্যাংডনকে নিয়ে চতুর্থ বই। এর আগের কিস্তিগুলো হল অ্যাঞ্জেলস অ্যান্ড ডিমনস, দ্য দা ভিঞ্চি কোড এবং দ্য লস্ট সিম্বল। বইটি ১৪ মে, ২০১৩ সালে ডাবলডে প্রকাশনী থেকে প্রকাশিত হয়। এটি প্রকাশ হবার পর টানা এগারো সপ্তাহ নিউ ইয়র্ক টাইমস এর হার্ডকভার কল্পকাহিনী এবং সম্মিলিত মুদ্রিত ও ই-বুক কল্পকাহিনী বিভাগে সেরা বিক্রয়ের তালিকায় অবস্থান করে। এছাড়া এটি প্রকাশ হবার পর টানা সতের সপ্তাহ ই-বুক বিভাগে সেরা বিক্রয়ের তালিকায় থাকে। এ উপন্যাসে দান্তে আলিগিয়েরি এর বিখ্যাত মহাকাব্য দ্যা ডিভাইন কমেডি এর ইনফার্নো অংশের উল্লেখ বিশেষভাবে করা হয়েছে এবং এর ওপর ভিত্তি করেই প্লট এগিয়েছে।
মুহাম্মদ আলী জিন্নাহ
মুহাম্মদ আলি জিন্নাহ (, મુહમ્મદ અલી જિન્નાહ) (, জন্মনাম মুহাম্মদ আলি জিন্নাহভাই; ২৫ ডিসেম্বর ১৮৭৬ – ১১ সেপ্টেম্বর ১৯৪৮) ছিলেন একজন গুজরাটি বংশদ্ভুত আইনজীবী, রাজনীতিবিদ ও পাকিস্তানের প্রতিষ্ঠাতা। ১৯১৩ সাল থেকে শুরু করে ১৯৪৭ সালের ১৪ আগস্ট পাকিস্তানের স্বাধীনতা পর্যন্ত জিন্নাহ নিখিল ভারত মুসলিম লীগের নেতা ছিলেন। স্বাধীনতার পর তিনি পাকিস্তানের প্রথম গভর্নর জেনারেল হন এবং আমৃত্যু এই পদে বহাল থাকেন। পাকিস্তানে তাকে কায়েদে আজম (মহান নেতা) ও বাবায়ে কওম (জাতির পিতা) হিসেবে সম্মান করা হয়।
জিন্নাহ করাচিতে জন্মগ্রহণ করেন। লন্ডনের লিঙ্কনস ইন থেকে তিনি ব্যরিস্টার হন। বিশ শতকের প্রথম দুই দশকে তিনি ভারতীয় জাতীয় কংগ্রেসের গুরুত্বপূর্ণ নেতা হয়ে উঠেন। এসময় তিনি হিন্দু-মুসলিম ঐক্যের পৃষ্ঠপোষকতা করেন। ১৯১৬ সালে কংগ্রেস ও মুসলিম লীগের মধ্যে লখনৌ চুক্তির সময় তার গুরুত্বপূর্ণ ভূমিকা ছিল। এসময় জিন্নাহ মুসলিম লীগেরও সদস্য ছিলেন। হোম রুল আন্দোলন সংগঠনে জিন্নাহ অন্যতম প্রধান নেতা হয়ে উঠেন। মুসলিমদের রাজনৈতিক অধিকার রক্ষার জন্য তিনি চৌদ্দ দফা সাংবিধানিক সংস্কার পরিকল্পনা প্রস্তাব করেন। কংগ্রেস মহাত্মা গান্ধীর সত্যাগ্রহে অংশ নিলে ১৯২০ সালে তিনি কংগ্রেস থেকে পদত্যাগ করেন। রাজনৈতিক দাবি আদায়ের ক্ষেত্রে তিনি নিয়মতান্ত্রিক প্রক্রিয়ার পক্ষে ছিলেন।
১৯৪০ সাল নাগাদ জিন্নাহ এই অবস্থানে আসেন যে ভারতীয় মুসলিমদের নিজস্ব রাষ্ট্র থাকতে হবে। একই বছরে লাহোর প্রস্তাব পাশ হয়। এতে আলাদা রাষ্ট্রের দাবি তোলা হয়। দ্বিতীয় বিশ্বযুদ্ধের সময় কংগ্রেস নেতারা কারাগারে আটক হয়ে পড়লে মুসলিম লীগ আরও শক্তিশালী হয়ে উঠে। যুদ্ধের পর অনুষ্ঠিত নির্বাচনে মুসলিমদের জন্য সংরক্ষিত আসনগুলোর অধিকাংশ আসনেই মুসলিম লীগ জয়ী হয়। শেষপর্যন্ত কংগ্রেস ও মুসলিম লীগ ঐক্যবদ্ধ ভারতের ক্ষমতার ভাগাভাগির জন্য একটি সাধারণ সিদ্ধান্তে পৌছতে ব্যর্থ হলে দেশ বিভাগের সিদ্ধান্ত হয়।
পটভূমি
তৎকালীন বোম্বে প্রেসিডেন্সির অন্তর্গত করাচির ওয়াজির ম্যানশনে মুহাম্মদ আলি জিন্নাহ জন্মগ্রহণ করেন। বর্তমানে এই স্থান পাকিস্তানের সিন্ধু প্রদেশের অংশ। শৈশবে তার নাম ছিল মুহাম্মদ আলি জিন্নাহভাই। তার বাবার নাম জিন্নাহভাই পুনজা ও মায়ের নাম মিঠাবাই। তার বাবা ছিলেন একজন গুজরাটি ব্যবসায়ী। গোন্ডাল রাজ্যের পিনালি গ্রামে তার পরিবারের আদিনিবাস ছিল। বিয়ের পর জিন্নাহভাই পুনজা ১৮৭৫ সালে করাচিতে বসবাস শুরু করেন। ১৮৬৯ সালে সুয়েজ খাল খুলে দেয়ার পর এসময় করাচি অর্থনৈতিক দিক থেকে সমৃদ্ধ হয়ে উঠে। সুয়েজ খালের কারণে ইউরোপ থেকে বোম্বেগামী জাহাজের পথ ২০০ নটিক্যাল মাইল কমে যায়।
জিন্নাহ ছিলেন তার বাবা মায়ের চার পুত্র ও তিন কন্যার মধ্যে দ্বিতীয় সন্তান। তার বাবা মা দুজনেই ছিলেন গুজরাটিভাষী। তাদের সন্তানরা এর পাশাপাশি কুচি, সিন্ধি ও ইংরেজিতে কথা বলে শেখেন। তার পরিবার শিয়া ইসমাইলি মতের অনুসারী ছিল। তবে জিন্নাহ নির্দিষ্ট মতের অনুগামী ছিলেন না। তিনি সাধারণভাবে মুসলিম পরিচয় গ্রহণ করেন।
শৈশবে জিন্নাহ বোম্বেতে তার এক আত্মীয়ার কাছে কিছুকাল ছিলেন। সেখানে তিনি গোকাল দাস প্রাথমিক বিদ্যালয়ে ভর্তি হন। পরে ক্যাথেড্রাল এন্ড জন কুনন কলেজে পড়াশোনা করেন। করাচিতে তিনি সিন্ধ মাদরাসাতুল ইসলাম ও ক্রিশ্চিয়ান মিশনারি সোসাইটি হাই স্কুলে পড়াশোনা করেছেন। উচ্চ বিদ্যালয়ে বোম্বে বিশ্ববিদ্যালয় থেকে তিনি ম্যাট্রিকুলেশনে উত্তীর্ণ হন।
ইংল্যান্ড
১৮৯২ সালে জিন্নাহভাই পুনজার এক ব্যবসা সহযোগী স্যার ফ্রেডেরিক লিই ক্রফট মুহাম্মদ আলি জিন্নাহকে লন্ডনে তার প্রতিষ্ঠান গ্রাহামস শিপিং এন্ড ট্রেডিং কোম্পানিতে শিক্ষানবিশ হিসেবে কাজ করার প্রস্তাব দেন। মায়ের আপত্তি সত্ত্বেও জিন্নাহ এই প্রস্তাবে রাজি হন। লন্ডনে যাওয়ার আগে জিন্নাহর সাথে তাদের গ্রাম পিনালির এমিবাই জিন্নাহর সাথে বিয়ে হয়। তিনি অনুপস্থিত থাকার সময় তার মা ও প্রথম স্ত্রী দুজনের মৃত্যু হয়। তার বাবার বিরুদ্ধে আইনি প্রক্রিয়া চলা তাকে লন্ডনে প্রেরণ করার অন্যতম কারণ ছিল। ১৮৯৩ সালে তার পরিবার বোম্বে চলে আসে।
লন্ডনে কিছুদিন শিক্ষানবিশ হিসেবে কাজ করার পর জিন্নাহ তা ত্যাগ করেন। তিনি আইন বিষয়ে পড়ার সিদ্ধান্ত নেন। এতে তার পিতার সম্মতি ছিল না। জিন্নাহ লিঙ্কনস ইনে যোগ দেন। এখানে শিক্ষানবিশ পদ্ধতিতে পড়াশোনা করানো হত। আইন বিষয়ে জ্ঞান লাভের জন্য তিনি একজন প্রতিষ্ঠিত ব্যারিস্টারকে অনুসরণ করা শুরু করেন এবং আইনের বইয়ের পাশাপাশি তার কাজ থেকেও শিক্ষা লাভ করতে থাকেন। এসময় তিনি তার নাম সংক্ষিপ্ত করে মুহাম্মদ আলি জিন্নাহ রাখেন।
ইংল্যান্ডে ছাত্র থাকাবস্থায় অন্যান্য ভবিষ্যত ভারতীয় স্বাধীনতা নেতৃবৃন্দের মত জিন্নাহও ১৯ শতকের ব্রিটিশ উদারতাবাদ কর্তৃক প্রভাবিত হন। এই রাজনৈতিক মতাদর্শে গণতান্ত্রিক রাষ্ট্র ও প্রগতিশীল রাজনীতির ধারণা ছিল। জিন্নাহ পারসি বংশোদ্ভূত ভারতীয় রাজনৈতিক নেতা দাদাভাই নওরোজি ও স্যার ফিরোজশাহ মেহতার ভক্ত হয়ে উঠেন। জিন্নাহর ফিরে আসার কিছু পূর্বে নওরোজি আইনসভার সদস্য নির্বাচিত হয়েছিলেন। হাউজ অব কমন্সে তার প্রথম বক্তৃতায় জিন্নাহ উপস্থিত ছিলেন।
পাশ্চাত্য জগৎ জিন্নাহর রাজনৈতিক চিন্তা ছাড়াও ব্যক্তিজীবনেও প্রভাব ফেলে। তিনি ভারতীয় রীতির বদলে পাশ্চাত্য ধাচের পোশাক পড়তেন। পরবর্তী জীবনে তিনি কারাকুল টুপি পড়া শুরু করেন যা “জিন্নাহ টুপি” নামে জনপ্রিয় হয়ে উঠে। একটি কোম্পানিতে কর্মরত থাকার সময় পিতার চিঠি পেয়ে চাকরি ছেড়ে দেন ও ভারতে ফিরে আসেন। ১৮৯৫ সালে ১৯ বছর বয়সে তিনি ইংল্যান্ডের সর্বকনিষ্ঠ কল টু দ্য বার হন। করাচি ফেরার অল্পকাল পরে তিনি বোম্বে চলে আসেন।
ব্যারিস্টার
২০ বছর বয়সে জিন্নাহ বোম্বেতে তার আইনপেশা শুরু করেন। বোম্বেতে তখন তিনি ছিলেন শহরের একমাত্র মুসলিম ব্যারিস্টার। এরপর থেকে বাকি জীবন ইংরেজি তার প্রধান ভাষা হয়ে উঠে। বোম্বের ভারপ্রাপ্ত এডভোকেট জেনারেল জন মলসওয়ার্থ ম্যাকফারসন তাকে তার চেম্বারে কাজ করার প্রস্তাব দিলে জিন্নাহর সামনে সুযোগ বৃদ্ধি পায়। ১৯০০ সালে বোম্বে প্রেসিডেন্সির ম্যাজিস্ট্রেট পি এইচ ডাস্তুর অস্থায়ীভাবে পদ ছাড়েন এবং জিন্নাহ অন্তর্বর্তীকালীন ভাবে তা লাভ করেন। ছয় মাস পর জিন্নাহকে আইনসভায় সদস্য হওয়ার প্রস্তাব করা হয় এবং এর জন্য মাসিক ১,৫০০ রুপি বেতন দেয়া হবে বলা হয়। তিনি তা প্রত্যাখ্যান করেন। তার ভাষ্য ছিল যে তিনি দৈনিক ১,৫০০ রুপি উপার্জনের পরিকল্পনা করেছেন। তিনি এরপর তা উপার্জনে সক্ষম হন। এসময় এই পরিমাণ অর্থ অনেক মূল্যবান ছিল। তবে পাকিস্তানের গভর্নর জেনারেল হিসেবে তিনি বেশি পরিমাণ বেতন গ্রহণে অসম্মতি জানান এবং তার বেতন মাসে ১ রুপি ধার্য করেন।
১৯০৭ সালে কাওকাস মামলা দক্ষতার সাথে পরিচালনার জন্য জিন্নাহ আইনজীবী হিসেবে খ্যাতি লাভ করেন। বোম্বে পৌরসভা নির্বাচনের সময় ভারতীয়দের তরফ থেকে অভিযোগ উঠে যে স্যার ফিরোজশাহ মেহতাকে কাউন্সিলের বাইরে রাখার জন্য ইউরোপীয়দের একটি গোষ্ঠী ষড়যন্ত্র করছে। স্যার ফিরোজশাহের পক্ষে মামলা লড়ে জিন্নাহ খ্যাতি লাভ করেন। মামলায় জিততে না পারলেও আইনজীবী ও আইনি যুক্তিতে তার দক্ষতা এতে প্রকাশ পায়। ১৯০৮ সালে ভারতীয় জাতীয় কংগ্রেসে তার বিরোধীপক্ষ বাল গঙ্গাধর তিলক রাজদ্রোহীতার দায়ে গ্রেপ্তার হন। বিচারের সময় তিলক নিজেকে উপস্থাপনের আগে জিন্নাহর মাধ্যমে নিজের জামিন নিশ্চিত করার চেষ্টা করেন। জিন্নাহ এতে সফল হননি। তবে ১৯১৬ সালে তিলকের বিরুদ্ধে পুনরায় রাজদ্রোহীতার অভিযোগ আনা হলে তাকে বেকসুর খালাস করায় সফল হন।
নেতা হিসেবে উত্থান
১৮৫৭ সালে ব্রিটিশ শাসনের বিরুদ্ধে বিদ্রোহ সংঘটিত হয়। সংঘর্ষের পরে ভারতীয়সহ কিছু এংলোইন্ডিয়ান উপমহাদেশের স্বায়ত্তশাসনের ডাক দেয়। ১৮৮৫ সালে ভারতীয় জাতীয় কংগ্রেস গঠিত হয়। এর অধিকাংশ প্রতিষ্ঠাতা সদস্যরাই ইংল্যান্ডে পড়াশোনা করেছেন। ব্রিটিশ ভারতের মুসলিমরা গণতান্ত্রিক প্রতিষ্ঠানের ব্যাপারে আগ্রহী ছিল না। কংগ্রেসের প্রথমদিককার বৈঠকে মুসলিমদের সংখ্যা কম হত এবং অংশগ্রহণকারীদের মধ্যে অধিকাংশই ছিলেন অভিজাত শ্রেণীর।